Maailmassa puhaltavat nyt kylmät tuulet.
Myös on monella tapaa hämärän aikaa, pimeän laskeutumisen aikaa.
Tässä joulun sanoma tulee meitä erityisen lähelle.
Jeesus-lapsi syntyy Betlehemin tallin seimeen.
Jumala tulee ihmiseksi. Jumala tulee keskuuteemme.
Hän on meidän kanssamme.
Hänen myötään keskuuteemme tulee taivaallinen valo ja kirkkaus.
Voi, kuinka loistava on tuo kirkkaus! Jeesuksen kirkkaus!
Johannes todistaa Hänestä: "Valo loistaa pimeydessä. -
Pimeys ei ole saanut sitä valtaansa."
Ystävä hyvä, jos koet, että tämä aika, jota elämme, -
on myös jollain tavalla pelottava tai hämärä aika, katso Jeesukseen.
Katso Hänen kirkkauteensa. Odota Hänen paluutaan.
Jeesus tulee takaisin.
Kerran Hän syntyi sinne Betlehemin tallin seimeen.
Raamattu kertoo, että kerran Hän on tuleva takaisin -
kuninkuudessaan, kirkkaudessaan, loistossaan.
Hän tuo tänne maan päälle pysyvän oikeudenmukaisuuden ja rauhan.
Katso Jeesukseen. Anna sydämesi levätä Hänessä.
Anna Jeesuksen tuoda pysyvä joulu sinun sydämeesi.
Tahdon toivottaa sinulle oikein hyvää joulua -
ja Jeesuksen siunaamaa alkavaa vuotta!
Luen joulun sanoman Raamatusta evankeliumista Luukkaan mukaan -
sen 2. luvusta: -
Näin kuuluu joulun sanoma, ihmeellinen sanoma, -
ihmeellisin kertomus siitä, mitä ihmiskunta ikinä on kohdannut.
Jumala tulee ihmiseksi.
Jeesus syntyy Betlehemin tallin seimeen.
Kertomuksen puite on aika yksinkertainen, jopa tavanomainen.
Kerrotaan, että kaikki tapahtuu Rooman keisari Augustuksen aikana.
Hän haluaa verottaa koko valtakuntaa.
Niin Josef ja Mariakin joutuvat verotettaviksi.
Heidän tulee mennä sukunsa kaupunkiin Betlehemiin -
verolle panoa varten.
Maria on raskaana, kun he lähtevät matkalle -
ja hän synnyttää Betlehemissä poikalapsen.
Tämä syntyvä lapsi ei ole kuitenkaan kuka tahansa lapsi.
Hän on itse Jumalan Poika.
Mitä tähän kertomukseen sisältyykään?
Eläytykäämme tähän kertomukseen.
Paimenet ovat siellä koonneet lammaslauman. Tulee yö.
Yö pimenee nopeasti. Tulee kylmäkin.
Yöt ovat tuohon aikaan jo melko kylmiä.
Siellä he ovat yön pimeydessä.
Yö on oikeastaan varsin tavanomainen tuon ajan yö, -
mutta sitten tapahtuu jotain ihmeellistä.
Häikäisevä kirkkaus ympäröi heidät.
Jumalan enkeli ilmestyy heille -
ja ilmoittaa ihmeellisen sanoman: "Älkää peljätkö; -
sillä katso, minä ilmoitan teille suuren ilon, -
joka on tuleva kaikelle kansalle: -
teille on tänä päivänä syntynyt Vapahtaja, -
joka on Kristus, Herra, Daavidin kaupungissa."
Ensimmäiseksi enkeli tervehtii heitä sanoin: "Älkää pelätkö."
Varmasti paimenet olivat peloissaan.
Kohtasivathan he jotakin, mitä eivät ennen olleet kohdanneet.
Valtavan Jumalan kirkkauden.
Seuraavaksi enkeli sanoo, mitä hän ilmoittaa heille.
Suuren ilosanoman.
Ilosanoman Vapahtajan syntymisestä.
Paimenet saavat ensimmäiseksi kuulla tämän sanoman.
Heti enkelin poistuttua he rientävät Jeesus-lasta katsomaan.
He havaitsevat, että kaikki todella on niin, kuin heille on kerrottu.
Kaikki on totta joulun kertomuksessa.
Mitä tämä meille merkitsee?
Jeesus on tullut keskuuteemme.
Jumalan Poika itse on tullut keskuuteemme -
ilmoittamaan meille taivasten valtakunnan todellisuuden.
Kun luemme Raamattua eteenpäin, tiedämme, mitä Hän tuli tekemään.
Hän varttui tietysti niin kuin muutkin ihmiset, -
eli lapsuuden ja nuoruuden. Siitä Raamattu ei paljoa kerro.
Sitten Jeesus aloittaa aikuisiässä julkisen toimintansa.
Mitä Hän tekee? Hän kertoo taivasten valtakunnasta.
Hän parantaa sairaita. Hän julistaa ihmisille heidän syntinsä anteeksi.
Hän kertoo hyvän sanoman.
Kuinka ihmiset iloitsevat, kun he kuulevat tuon sanoman!
He iloitsevat, kun he kohtaavat Jumalan rakkauden -
ja saavat kokea Jumalan apua elämässään.
Sitten tulee se hetki, kun Jeesus vangitaan.
Alkaa tie kohti Golgatan ristiä.
Jeesusta kidutetaan julmasti.
Hänet naulitaan ristille ja Hän kuolee ristillä.
Tuo kuolema on erityinen kuolema. Se on sovituskuolema.
Miten tätä kaikkea voi ymmärtää?
Mitä tästä kertovatkaan ne Jeesuksen läheiset opetuslapset, -
jotka vaelsivat Hänen kanssaan usean vuoden ajan?
Apostoli Johannes kertoo omassa evankeliumikertomuksessaan näin -
liittyen myös joulun tapahtumiin: -
"Sana tuli lihaksi ja asui meidän keskellämme. -
Me saimme katsella hänen kirkkauttaan, -
kirkkautta, jonka Isä ainoalle Pojalle antaa.
Hän oli täynnä armoa ja totuutta."
Samassa yhteydessä Johannes sanoo: -
"Valo loistaa pimeydessä, pimeys ei ole saanut sitä valtaansa."
Tuo valo ja kirkkaus ympäröi ensin paimenia.
Se näkyi sitten Jeesuksessa ja Hänen elämässään -
ja kuolemassaan ja ylös- nousemuksessaan ja siinä, -
kun Jeesus astui taivaaseen.
Siellä Hän nyt istuu Isän oikealla puolella ja rukoilee puolestamme.
Mitä tämä kertomus on?
Ystävä hyvä, tämä on hyvä Sana sinulle.
Kaikki on totta tässä. Sinulle on syntynyt Vapahtaja.
Sinulle. Vapahtaja, -
joka on sovittanut Golgatan ristillä sinun syntisi, -
antanut sinulle kaiken anteeksi.
Hän, joka antaa kaiken anteeksi, Vapahtaja Jeesus, -
antaa sinulle täyden elämän yhteydessään.
Hän rakastaa sinua, on jo rakastanut, -
kun kuoli sinun edestäsi Golgatan ristillä.
Hän rakastaa sinua tälläkin hetkellä ja rukoilee sinun puolestasi.
On hyvä ymmärtää evankeliumi- kertomuksesta se, -
kuinka Maria kuullessaan kaiken, mitä paimenet kertoivat, -
tutkisteli kuulemaansa sydämessään.
Tässä on meille tärkeä ohje.
Nyt meidän tulee tutkia joulun kertomusta omassa sydämessämme.
Mitä se on, että meille on syntynyt Vapahtaja, -
joka on antanut meille kaikki syntimme anteeksi.
Tämä Vapahtaja tahtoo oikeasti olla meidän kanssamme.
Hän tahtoo asua meidän sydämessämme.
Hän tahtoo asua sinun sydämessäsi.
Hän tahtoo tuoda valonsa sinun elämääsi, sinun sydämeesi, -
jotta aivan kuin paimenten kohdalla Jumalan kirkkaus ympäröi heidät, -
niin Jumalan kirkkaus saisi ympäröidä sinutkin.
Jumala saisi oikeasti olla läsnä sinun elämässäsi.
Kuinka se tapahtuu? Se tapahtuu siinä, -
kun Jeesus saa asua sinunkin sydämessäsi.
Jos et vielä tunne Jeesusta omana Vapahtajanasi, -
voit rukoilla Häntä.
Voit sanoa Hänelle: "Tule, Jeesus, minunkin sydämeeni.
Tule asumaan minun sydämeeni. Anna kaikki minun syntini anteeksi.
Pese minut puhtaaksi kaikesta, mikä on liannut minut.
Anna minulle se täysi elämä, jonka Sinä olet minulle tarkoittanut."
Tätä on joulun sanoma.
Joulun sanoma ei rajoitu vain niihin muutamaan joulupäivään.
Itse asiassa joulun sanoma tarkoittaa koko meidän elämämme aikaa.
Jeesus tulee sydämeemme -
ja Hän on meidän kanssamme elämämme jokaisena päivänä.
Eikä oikeastaan vain näin vaan paljon enemmän.
Kun aikamme täällä ajassa päättyy, -
Jeesus vie meidät perille taivaan kotiin -
ajan rajan toiselle puolelle.
Me saamme ikuisesti olla Hänen kanssaan.
Ajattele! Jouluna tämä alkoi, -
kun Jumala tuli Jeesuksessa meidän keskuuteemme.
Jeesus alkoi kulkea yhtä matkaa meidän kanssamme.
Saahan Hän kulkea yhtä matkaa sinun kanssasi?
Saahan joulu tulla todellisesti sinun elämääsi?
Saahan Jeesus tulla todellisesti sinun elämääsi -
ja tuoda oman valonsa, oman kirkkautensa, oman elämänsä?
Tämä tarkoittaa myös sitä, että me saamme rukoilla Hänen nimessään.
Saamme kertoa Hänelle kaikki elämäämme liittyvät asiat -
ja ne, joissa tahdomme pyytää Hänen apuaan, -
johdatustaan ja varjelustaan itsellemme, läheisillemme.
Joulu on myös rukouksen aikaa, -
hiljentymisen aikaa, ihmettelemisen aikaa.
Se on pysähtymistä pohtimaan sitä, -
mitä kaikkea Jeesuksen tulo tarkoittaa -
ja mitä me saamme nyt tehdä. Me saamme rukoilla yhdessä.
Haluan rukoilla ensin sinun puolestasi, -
joka kuuntelet tätä kertomusta ja pohdit, kukahan se Jeesus on -
ja voiko Hän todella olla minunkin Vapahtajani.
Voit rukoilla hiljaa mielessäsi tämän rukouksen, -
jonka nyt luen tässä ja yhtyä tähän rukoukseen.
Kiitos, Herra Jeesus, siitä, -
että Sinä tulit silloin ensimmäisenä jouluna tänne maan päälle.
Synnyit Betlehemin tallin seimeen.
Siitä alkoi Sinun elämäsi, joka johti siihen, -
että kuolit Golgatan ristillä kaikkien meidän syntien tähden.
Kiitos, kun kuolit myös minun syntieni tähden.
Sovitit kaikki pahat tekoni.
Jeesus, anna kaikki syntini anteeksi.
Tule minunkin sydämeeni. Tule ja asu pysyvästi täällä.
Tahdon, Jeesus, kulkea elämäni matkan Sinun kanssasi.
Kiitos, kun se aika tulee, -
niin viet minut myös perille sinne taivaan kotiin.
Jos jo tunnet Jeesuksen Vapahtajanasi, -
mutta koet nyt elämässäsi yksinäisyyttä, kylmyyttä.
Ehkä sairaus painaa sinua tai elämän huolet, -
ihmissuhteet, mikä se sinun kysy- myksesi onkaan, Jeesus tietää sen.
Rukoilen sinunkin puolestasi.
Herra Jeesus, siunaa tätä lähimmäistä, -
joka nyt tuntee elämässä yksinäisyyttä, kipua, -
kylmyyttä, ahdistusta, huolta toisen ihmisen puolesta.
Kiitos, Jeesus, että Sinä kuulet rukouksemme tässä.
Sinä rukoilet itse siellä taivaassa meidän puolestamme.
Ota nyt, Jeesus, tämä rukous vastaan.
Ota tämän ystävän, tämän lähimmäisen hätä vastaan.
Anna, Jeesus, apusi.
Herra, laske siunaavat kätesi tämän ystävän ylle.
Herra Jeesus, ota vastaan tuska ja ahdistus.
Herra, paranna Sinä, niin kuin Sinulla on Jumalan Poikana -
ja Vapahtajana valta parantaa ja auttaa.
Jeesuksen nimessä näin rukoilen.
Jeesuksen nimessä tahdon siunata sinua.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan.
Isän ja Pojan ja Pyhän Hengen nimeen. Aamen.
Joulu on ollut minulle aina ihanaa aikaa.
Tosin se voi sisältää myös joskus surua ja kaipausta siitä, -
ketkä eivät ole enää läsnä meidän kanssamme.
Joulu sisältää yleensä aika paljon tunteita.
Muistetaan meidän lapsuuden joulut ja muistetaan vanhempiamme.
Me muistetaan niitä, jotka ovat tuolla taivaan kodissa.
Joulu on myös ihanaa antamisen aikaa.
On ihana nähdä toisten ilo siitä, kun annat lahjoja.
Minulla on ollut hyvin monenlaisia jouluja.
Meidän perheessä joulu oli jotenkin tärkeä juhla -
ja silloin ostettiin paljon lahjoja ja iloittiin toisten ilosta, -
kun he saivat toivomiaan asioita.
Se oli hyvin touhun aikaa. Ollessani koulussa ja opiskelemassa -
olin aina lomat kaupassa töissä.
Silloin näin sitä työntekijöiden joulua.
Oli tietysti aika raskasta, kun joulun ajan paketoitiin paketteja.
Nähtiin sitä ihmisten kiirettä. Muistan, -
että aattona isät ja miehet tulivat ostamaan -
viime tingan lahjoja vaimoilleen ja lapsilleen.
Kun aamusta asti oli paketoinut lahjoja ja pääsi kotiin, -
niin tuntui, että kunpa pääsisi vain nukkumaan. Oli niin väsynyt.
Meillä joulut paljolti vietettiin suvun kesken -
ja perheen kesken vanhempien ja sisarusten kanssa.
Siksi jouluna muistaakin hyvin äidin ja isän, mummon -
ja sitä meidän yhteisöllisyyttä, yhteyttä, mikä silloin oli.
Kun sitten vietin muutaman joulun itse ja yksikseni, -
niin alussa tuntui tosi pahalle. Kaupassa katsoin ihmisiä -
pakkaamassa tavaroita kärryyn.
Koin, että onko minussa jotain vikaa, kun olen joulun ihan yksin.
Siellä kaupassa varsinkin se yksinäisyys korostui.
Samoin tiedän, että yksinäisyys korostuu niillä, -
joilla ei ole kumppania tai perhettä.
Vaikka he olisivat ihmisten keskellä, tuntuu yksinäiseltä, -
kun ei ole sitä omaa ihmistä.
Mun sydämeni on nyt sinun kanssasi, joka olet yksin tai sairaalassa.
Ymmärrän, että joulun tulo voi jännittää ja pelottaa, -
kuinka siitä selviää.
Kuitenkin ne joulut, jotka mä olin yksin, -
olivatkin jotenkin ihanaa Jumalan kohtaamisen aikaa.
Raamatussa meillä on kertomus Martasta ja Mariasta.
Monesti me jouluna ollaan Martan roolissa.
Me touhutaan paljon, leivotaan ja siivotaan.
Niin kuin Jeesus pyysi siinäkin Marttaa asettumaan -
Hänen jalkojensa ääreen kuulemaan Hänen ääntään, -
ihan samalla tavalla Jeesus kutsuu meitäkin Marian rooliin.
Pyytää tulemaan seimelleen ja lähelleen kuuntelemaan, -
mitä Hän haluaa sanoa tällä kertaa.
Jouluevankeliumissa puhutaan siitä, -
kun paimenet tulivat katsomaan Jeesusta.
Siinä puhutaan, että Maria kätki nämä sanat sydämeensä.
Ihan samoin Jeesus sanoo sinulle, että kätke ne sanat sydämeesi, -
mitä Jeesus sinulle puhuu, mitä Jumala haluaa sinulle sanoa.
Me voidaan tänä jouluna kuunnella, mikä on Jumalan ääni nyt meille, -
mitä Sinä haluat meille kertoa. Se on se rakkauden ääni, -
jota me ei oikein siinä hälinässä ja touhussa kuulla.
Jeesus on syntynyt talliin. Hän ei syntynyt mihinkään loistoon.
Hän syntyi sinne talliin, mihin me kaikki voidaan samaistua, -
oli meidän tilanteemme mikä tahansa.
Jeesus sanoo sinulle tänä päivänä, -
että Hän itse kattaa sinulle juhlapöydän.
Hän seisoo kotisi ovella ja kolkuttaa ja pyytää, -
että avaat oven Hänelle.
Samalla kun me katsotaan sitä seimen lasta, voidaan ajatella, -
että Jeesus seisoo ovella ja kolkuttaa.
Avaa Hänelle ovi ja Hän kattaa sinulle juhlapöydän.
Hän antaa sinulle lohtua Sanastaan.
Hän puhuu sinulle sitä rakkauden ääntä.
Hän sanoo sinulle: "Sinä olet minun. -
Sinä olet minun silmäteräni. Minä rakastan Sinua. -
Minä haluan tehdä sinut terveeksi. -
Minä haluan olla sinun vierelläsi, ettet sinä koe yksinäisyyttä."
Jos sinä olet yksin, niin ajattele, että Jeesus on kanssasi.
Koska Hän on, kun me vaan hiljennytään kuulemaan Häntä.
Hän puhuu sinulle Sanassaan.
Voit kuunnella kaunista musiikkia ja ajatella, -
että Hän itse on sinun vierelläsi, maailmankaikkeuden Jumala.
Ole siunattu Jeesuksen nimessä. Aamen.
Tekstitys: Tuula-Riitta Virrankare